Påye di Belgråde

Li Påye di Belgråde, c' est on traité d' påye siné li 18 di setimbe 1739 a Belgråde, el Serbeye, inte l' Impire Otoman eyet l' Otriche-Hongreye.

Çoula mete ene ahote al guere ki deure dispoy deus ans inte l' Impire Otoman eyet l' Otriche, ki s' aveut metou do costé del Rûsseye cwand cisse lale ataca l' Impire Otoman.
Avou l' Påye di Belgråde, l' Otriche dene li Serbeye eyet Belgråde, k' avént stî wangnîs e 1718 avou l' Påye di Passarowitz, al Turkeye, eyet li frontire est metowe so les aiwes di Sava eyet Danube.
Come contrupårteye, l' Impire Otoman ricnoxhe l' Impreur otrichyin come li seu rprezintant po tos les sudjets crustins di l' Impire Otomon, ene riprezintåvisté k' esteut eto rclamêye pal Rûsseye.

Li rsaetchaedje di l' Otriche va-st oblidjî l' Rûsseye a siner leye avou ene påye, a Nissa, kel Rûsseye lait ndaler li Crimêye eyet l' Moldaveye, mins wåde on poirt a Azov, çou ki lyi permete d' aveur èn accès al Noere Mer.

Paye di Belgrade